বিবিসি রেডিও তখন পরিচালনা করে মৌলবাদবিরোধী আন্দোলন। তা দ্বারা সাধারণ মানুষের ধর্মবোধকে আঘাত করা হয়। গণতন্ত্র ও সমাজতন্ত্রের দুর্গতির মধ্যে এবং সাম্রাজ্যবাদী পরিকল্পনার মধ্যে ধর্মের পুনরুজ্জীবন ঘটে। পাশাপাশি সাম্রাজ্যবাদী শক্তি বিবিসি রেডিও মারফত পরিচালনা করে নারীবাদী আন্দোলন। বুর্জোয়া ও প্রলেতারিয়েতের ধারণাকে উৎখাত করে পুরুষতন্ত্র ও নারীর অধস্তনতার ধারণা দিয়ে আন্দোলন চালানো হয়। এতেও সাধারণ মানুষের ধর্মবোধ আঘাতপ্রাপ্ত হয় এবং পুরনো পরাজিত সংস্কার-বিশ্বাস পুনরুজ্জীবিত হয়। একপর্যায়ে যুক্তরাষ্ট্রের টুইন টাওয়ার ধ্বংস করা হয়। তখন যুক্তরাষ্ট্র চরম মারমুখী কার্যক্রম গ্রহণ করে। লোকে বুঝতে পারে, ইতিহাসের চাকা পেছন দিকে ঘুরছে। এর মধ্যে সৃষ্টি হয় জঙ্গিবাদের এবং জঙ্গিবাদ পাকিস্তান ও ভারত হয়ে বাংলাদেশে প্রসারিত হয়। জেএমবি ও আরও কয়েকটি জঙ্গিবাদী গ্রুপ বাংলাদেশে কর্মতৎপর আছে।